बेंगलुरू: क्रिकेट लीजेंज ब्रायन लारा के लिए मूव करती या उछाल लेती गेंद कभी चिंता का विषय नहीं रही, लेकिन अपने जमाने के विस्फोटक बल्लेबाज के लिए गोल्फ की छोटी सी गेंद किसी सिरदर्द से कम नहीं है. लारा ने हाल ही में एक इंटरव्यू के दौरान कहा, ‘‘हां, गोल्फ अजीब खेल है. मैं क्रिकेट की मूव करती या उछाल लेती गेंदों को खेलने में सक्षम हूं लेकिन इस छोटी सी गेंद ने शुरुआती वर्षों में मेरे लिए किसी सिरदर्द से कम नहीं थी लेकिन इसने मुझे सिखाया कि गेंद पर नियंत्रण रखने के लिए कैसे अनुशासित होना है.’’